CELEX: 62010TO0452
Language: hu
Date: 2011-09-06 00:00:00
Title: A Törvényszék (hatodik tanács) 2011. szeptember 6-i végzése.#ClientEarth kontra Az Európai Unió Tanácsa.#Megsemmisítés iránti kereset - Harmadik személynek nem minősülő ügyvéd általi képviselet - Nyilvánvaló elfogadhatatlanság.#T-452/10. sz. ügy.

A Törvényszék (hatodik tanács) 2011. szeptember 6‑i végzése – ClientEarth kontra Tanács
      (T‑452/10. sz. ügy)
      „Megsemmisítés iránti kereset – Harmadik személynek nem minősülő ügyvéd általi képviselet – Nyilvánvaló elfogadhatatlanság”
      Eljárás – Keresetlevél – Alaki követelmények – Az aláíróval kapcsolatos feltételek – A felekhez képest harmadik személy minőség – A kuratórium egyik tagja által képviselt jótékonysági egyesület – Elfogadhatatlanság – A kuratórium olyan tagja, aki nem minősül sem alkalmazottnak, sem ügyvezetőnek – Hatás hiánya (a Bíróság alapokmánya, 19. cikk, harmadik és negyedik bekezdés; a Törvényszék eljárási szabályzata, 43. cikk,
         1. §, első bekezdés) (vö. 15–20. pont)
      
      Tárgy
      
         
               A Tanács 2010. július 26‑i határozatának megsemmisítése iránti kérelem, amelyben megtagadta a felperestől a Tanács jogi szolgálata
                  által az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30‑i 1049/2001/EK
                  európai parlamenti és tanácsi rendeletet (HL L 145., 43. o.; magyar nyelvű különkiadás 1. fejezet, 3. kötet, 331. o.) módosító
                  európai bizottsági rendelet tervezetére vonatkozóan az Európai Parlament által javasolt módosításokról szóló tervezetről készített
                  véleményhez (6865/09. sz. dokumentum) való teljes körű hozzáférést.
               
            Rendelkező rész
      
         
                  1)
               
               
                  
               
               
                  	A Törvényszék a keresetet mint nyilvánvalóan elfogadhatatlant elutasítja.
               
            
         
                  2)
               
               
                  
               
               
                  	A ClientEarth maga viseli saját költségeit, valamint köteles viselni az Európai Unió Tanácsa részéről felmerült költségeket.
               
            
         
                  3)
               
               
                  
               
               
                  	A Dán Királyság, a Finn Köztársaság és a Svéd Királyság maguk viselik saját költségeiket.